Chinese martial arts
John Powell (n. 18 septembrie 1963, Londra) este un compozitor britanic, cunoscut pentru coloanele sale sonore. Locuiește în Statele Unite din 1997 și a compus până în prezent muzica pentru peste 50 de filme. A devenit celebru la sfârșitul anilor 1990 și în anii 2000, compunând muzica pentru numeroase filme animate precum "Chicken Run", "Shrek", "Robots", "Ice Age: The Meltdown", "Happy Feet", "Bolt", "Kung Fu Panda", (împreună cu Hans Zimmer), "Ice Age: Dawn of the Dinosaurs", "How to Train Your Dragon" și "Kung Fu Panda 2" (împreună cu Hans Zimmer). De asemenea, este cunoscut și pentru colaborările sale cu regizorii Doug Liman și Paul Greengrass. Muzica sa pentru filmul din 2010, "How to Train Your Dragon" i-a adus prima nominalizare la Premiile Oscar, la cea de-a 83-a ediție a Premiilor Oscar. Este un membru important al studioului de muzică al lui Hans Zimmer, Remote Control Productions, și colaboreaza frecvent cu compozitori de la acest studio, inclusiv cu Harry Gregson-Williams și cu Zimmer însuși.